NS Kamporganisasjon

Nasjonal Samlings Kamporganisasjon, forkortet NSKO og KO, var en særorganisasjon for de ivrigste partimedlemmene i det norske nazistpartiet Nasjonal Samling (NS), opprettet i 1936.Bratteli, Randi: Nasjonal Samlings organisasjon i Norge 1940–1945, Prosjektet «Norge under okkupasjonen»

NSKO besto av NS-medlemmer som hadde avlagt skriftlig troskapsed til partilederen Vidkun Quisling, og var mer en medlemsliste over dedikerte NS-medlemmer enn en organisasjon. Man kunne ikke søke om medlemskap, man ble spurt om å bli med. I 1940 hadde NSKO 675 medlemmer, og 8. mai 1945 var det nærmere 6 000 medlemmer.

Fra oktober 1940 til juli 1941 ble organisasjonskontoret ledet av Harald Franklin Knudsen (1905–1976),Agderposten 11. april 1942 s.1  Quislings privatsekretær fra aprildagene 1940. Han sluttet i NSKO da han vervet seg i Waffen-SS, og fikk i 1942 permisjon derfra da han ble generalsekretær i Norges Rederforbund.

 Referanser 

Kategori:Nasjonal Samling
Kategori:Etableringer i 1936
Kategori:Opphør i 1945